Diari Oficial de la Generalitat Valenciana


Sumari del DOGV 2602, del 10-10-1995 (1995/836398)

RESOLUCIÓ de 23 d'agost de 1995, de la Direcció General de Comercialització, Indústries i Relacions Agràries, per la qual s'estableixen els models dels documents que han d'acompanyar el transport dels productes vitivinícoles i els models dels llibres de registre que el sector vitivinícola ha de complimentar.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2602

Data del DOGV
:   10-10-1995

Secció del DOGV
:   ALTRES DISPOSICIONS

Número del document
:   1995/836398


Data del document
:   23-08-1995

Organisme emissor
:   Conselleria d'Agricultura i Medi Ambient

Tipus de document
:   Resolució

Anàlisi jurídica

RESOLUCIó de 23 d'agost de 1995, de la Direcció General de Comercialització, Indústries i Relacions Agràries, per la qual s'estableixen els models dels documents que han d'acompanyar el transport dels productes vitivinícoles i els models dels llibres de registre que el sector vitivinícola ha de complimentar.   
La disposició final primera de l'Ordre de 6 de juny de 1995, de la Conselleria d'Agricultura, Pesca i Alimentació, sobre els documents que han d'acompanyar el transport dels productes vitivinícoles i els llibres de registre que el sector vitivinícola ha d'emplenar (DOGV 2.533, de 20 de juny) autoritza aquesta direcció general per a desplegar-la i aplicar-la i, en conseqüència, per a establir els models oportuns dels diversos documents i llibres de registre que preveu.  
Per això, i fent ús de les facultats que m'atribueix l'article 39.5 de la Llei 5/83, de 30 de desembre, resolc:  
Article primer. àmbit subjectiu d'aplicació  
1. Hauran de portar llibres de registre les persones físiques o jurídiques i les agrupacions de persones que tinguen, sota qualsevol concepte i en l'exercici de la seua professió o amb finalitats comercials, un producte vitivinícola, si n'exceptuem el vinagre.  
2. A pesar d'això, queden exempts d'aquesta obligació els emmagatzemadors, sempre que reben els productes en les condicions de presentació que preveu la lletra a) de l'apartat 2 de l'article 4 del Reglament (CE) 2238/93 de 26 de juliol de 1993. En aquest cas hauran de disposar del conjunt de documents que n'emparen la circulació i els justificants de recepció i d'expedició.  
Article segon  
Les entrades i eixides de vins emparats per una denominació d'origen (VCPRD), vins espumosos de qualitat (VECPRD), i el raïm que es destina a aquestes elaboracions i els productes i subproductes que en resulten, s'anotaran en el llibre de registre, el model del qual s'estableix en l'annex 1 d'aquesta disposició.  
Article tercer  
1. Les entrades diàries de raïm als locals s'anotaran en el llibre de registre amb un assentament diari pel total del most produït. Les anotacions correspondran a les quantitats que figuren en la relació de subministradors de raïm, la declaració de collites i la producció.  
2. Per a fer ús del dret a incloure en l'etiquetatge dels productes la varietat del raïm, l'any de la collita i la procedència geogràfica, aquesta dada s'anotarà en l'apartat «Observacions» del llibre de registre, i es repetirà en els diferents registres en tots els assentaments que es referesquen a la mateixa partida de vi.  
3. Les quantitats per al consum familiar del productor i les partides que no necessiten cap document perquè circulen, d'acord amb el que disposa l'article 4 del Reglament (CE) 2238/93 de 26 de juliol de 1993, es totalitzaran diàriament en un assentament únic d'eixida per a cada classe de producte.  
4. Si durant la manipulació d'un producte hi hagués un accident i n'hi hagués una pèrdua total o parcial, s'avisarà del fet en el termini de quaranta-vuit hores a partir del dia hàbil següent al de la data de l'accident, als serveis territorials de la Conselleria d'Agricultura i Medi Ambient. Igualment es farà en el cas que es reben productes emparats per documents incomplets o amb dades que no responguen a la mercaderia rebuda.  
Article quart  
El model de l'annex 2 d'aquesta disposició s'aplicarà al moviment de productes no emparats per una denominació d'origen.  
Article cinquè  
1. El llibre de registre de processos d'elaboració s'ajustarà al model establert en l'annex 3.  
2. El procés d'elaboració s'identificarà d'acord amb els codis següents:  
a) Elaboració de vins espumosos: 1  
b) Elaboració de vins espumosos gasificats: 2  
c) Elaboració de vins d'agulla: 3  
d) Elaboració de vins d'agulla gasificats: 4  
e) Elaboració de vins de licor: 5  
f) Elaboració de vins alcoholitzats: 6  
g) Altres casos d'addicció d'alcohol: 7  
h) Transformació en vi aromatitzat: 8  
i) Mescla de vi: 9  
Article sisè  
El llibre de registre d'embotellat s'ajustarà al model establert en l'annex 4.  
Article setè  
Les pràctiques enològiques es declararan segons el model de l'annex 5.  
Article vuitè  
El llibre de registre de moviments de productes per a processos d'elaboració i pràctiques enològiques s'ajustarà al model que figura en l'annex 6.  
València, 23 d'agost de 1995.- El director general de Comercialització, Indústries i Relacions Agràries: Octavio Ramón Sales.